ai4bharat/Pralekha huggingface dataset:
വാണിജ്യ വ്യവസായ മന്ത്രാലയം
വ്യവസായ മേഖലയ്ക്കായി ഏകജാലക അനുമതി സംവിധാനം
(ന്യൂഡൽഹി, ഫെബ്രുവരി 05, 2021
രാജ്യത്തെ വ്യവസായ സംരംഭങ്ങൾക്ക് ആവശ്യമായ അനുമതികൾ, അനുവാദങ്ങൾ എന്നിവ ലഭ്യമാക്കുന്നതിനുള്ള ഏകജാലക സംവിധാനം കേന്ദ്ര ഗവൺമെന്റ് സജ്ജമാക്കി വരുന്നു . വിവിധ കേന്ദ്ര സർക്കാർ വകുപ്പുകൾ, സംസ്ഥാന ഏകജാലക സംവിധാനങ്ങൾ തുടങ്ങിയ വിവിധ വിവരസാങ്കേതികവിദ്യ സംവിധാനങ്ങൾ രാജ്യത്ത് നിലവിലുണ്ടെങ്കിലും വിവിധ അനുമതികൾ, കൂടുതൽ വിവരങ്ങൾ എന്നിവയ്ക്കായി നിക്ഷേപകർ ഒന്നിൽ കൂടുതൽ സംവിധാനങ്ങളെ ആശ്രയിക്കേണ്ട അവസ്ഥയാണ് ഇപ്പോഴുള്ളത്
ഇത് പരിഹരിക്കുന്നത് ലക്ഷ്യമിട്ടാണ് ഒരു കേന്ദ്രീകൃത നിക്ഷേപക അനുമതി സംവിധാനം  സജ്ജമാക്കുന്നത്. വ്യവസായ സംരംഭങ്ങൾക്ക് ആവശ്യമായ എല്ലാവിധ പിന്തുണ, നിക്ഷേപം നടത്തുന്നതിന് മുൻപ് ആവശ്യമായ ഉപദേശങ്ങൾ, ഭൂ ബാങ്ക്കളുമായി ബന്ധപ്പെട്ട വിവരങ്ങൾ, കേന്ദ്ര-സംസ്ഥാന തലങ്ങളിലെ വിവിധ അനുമതികൾ തുടങ്ങിയവ ഈ സംവിധാനത്തിലൂടെ ലഭ്യമാകും. 2020- 21 ബജറ്റിലും ഇത് പ്രഖ്യാപിച്ചിരുന്നു
രാജ്യത്ത് വ്യവസായ സംരംഭങ്ങൾ തുടങ്ങുന്നതിന് ആവശ്യമായ എല്ലാത്തരം കേന്ദ്ര-സംസ്ഥാന അനുമതികൾ, അനുവാദങ്ങൾ എന്നിവ ലഭ്യമാക്കുന്നതിനുള്ള വൺ സ്റ്റോപ്പ് ഡിജിറ്റൽ സംവിധാനം ആയി ഇതിനെ വികസിപ്പിക്കാനാണ് ലക്ഷ്യമിടുന്നത്. ഭാരതസർക്കാർ,സംസ്ഥാന ഭരണകൂടങ്ങൾ എന്നിവയ്ക്ക് കീഴിലെ വിവിധ മന്ത്രാലയങ്ങൾ, വകുപ്പുകൾ എന്നിവയുടെ അനുമതി ദാന പോർട്ടലുകളെ ഏകീകരിക്കുന്ന ദേശീയതല പോർട്ടൽ ആയിരിക്കും ഈ നിക്ഷേപക അനുമതി സെൽ.
. വിവിധ മന്ത്രാലയങ്ങൾക്ക്കീഴിൽ നിലവിലുള്ള ഐടി പോർട്ടലുകളുടെ പ്രവർത്തനത്തെ ബാധിക്കാത്ത വിധത്തിൽ ആയിരിക്കും ഇത് സജ്ജമാക്കുക. വ്യവസായ സംരംഭങ്ങൾ തുടങ്ങുന്നതുമായി ബന്ധപ്പെട്ട വിവരശേഖരണത്തിനും അനുമതികൾക്കുമായി വിവിധ കാര്യാലയങ്ങൾ, ഒന്നിൽ കൂടുതൽ അനുമതി ദാന സംവിധാനങ്ങൾ എന്നിവ സന്ദർശിക്കുന്നത് ഇനിമുതൽ നിക്ഷേപകർക്ക് ഒഴിവാക്കാനാകും. ഒപ്പം സമയബന്ധിതമായി അനുമതികൾ ലഭിക്കാനും, നടപടിക്രമങ്ങൾ സംബന്ധിച്ച തൽസമയ വിവരങ്ങൾ നിക്ഷേപകർക്ക് ലഭ്യമാക്കാനും ഇത് വഴിതുറക്കും
വാണിജ്യ വ്യവസായ മന്ത്രാലയത്തിന്റെ ചുമതലയുള്ള കേന്ദ്ര സഹമന്ത്രി ശ്രീ സോം പ്രകാശ് രാജ്യസഭയിൽ രേഖാമൂലം അറിയിച്ചതാണ് ഇക്കാര്യം
ഉപരാഷ്ട്രപതിയുടെ കാര്യാലയം
ഉപരാഷ്ട്രപതിയുടെ കോവിഡ് പരിശോധനാഫലം നെഗറ്റീവ്; ഔദ്യോഗിക കൃത്യനിർവഹണത്തിൽ ഉടൻ മടങ്ങിയെത്തുമെന്ന് പ്രതീക്ഷ
ഉപരാഷ്ട്രപതി ശ്രീ എം. വെങ്കയ്യനായിഡു കോവിഡ് നെഗറ്റീവ് ആയി. 2020 സെപ്റ്റംബർ 29 ന് കോവിഡ് സ്ഥിരീകരിച്ചതിനെ തുടർന്ന് അദ്ദേഹം ഗൃഹ നിരീക്ഷണത്തിലായിരുന്നു.
ഇന്നത്തെ ആർ ടി- പി സി ആർ പരിശോധന ഫലം അനുസരിച്ച് ഉപരാഷ്ട്രപതിയുടെയും ഭാര്യ ശ്രീമതി ഉഷാ നായിഡുവിന്റെയും പരിശോധനാഫലം നെഗറ്റീവ് ആണ്
ഉപരാഷ്ട്രപതിയുടെ ആരോഗ്യനില തൃപ്തികരമാണ്. അദ്ദേഹം ഉടൻ തന്നെ ഔദ്യോഗിക കൃത്യ നിർവ്വഹണത്തിൽ മടങ്ങിയെത്തും എന്നാണ് കരുതുന്നത്.
പ്രധാനമന്ത്രിയുടെ ഓഫീസ്
കൊറോണവൈറസിനെ നേരിടാന് ശക്തമായ തന്ത്രം ആവിഷ്ക്കരിക്കാന് സാര്ക്ക് രാജ്യങ്ങളോട് പ്രധാനമന്ത്രി
കൊറോണ വൈറസിനെതിരെയുള്ള പോരാട്ടത്തിന് ശക്തമായ ഒരു തന്ത്രം ആവിഷ്ക്കരിക്കുന്നതിന് സാര്ക്ക് രാജ്യങ്ങളോട് പ്രധാനമന്ത്രി ശ്രീ നരേന്ദ്ര മോദി അഭ്യര്ത്ഥിച്ചു. ഈ തന്ത്രങ്ങള് വീഡിയോ കോണ്ഫറന്സിംഗിലൂടെ ചര്ച്ചചെയ്യാമെന്നും സാര്ക്ക് രാജ്യങ്ങള് ഒന്നിച്ചുവരുന്നത് ലോകത്തിന് ഒരു മാതൃകയാണെന്നും അത് ആരോഗ്യകരമായ ഒരു ഗ്രഹത്തിന് വേണ്ടിസംഭാവന അര്പ്പിക്കുമെന്നും പ്രധാനമന്ത്രി പറഞ്ഞു.
ആഗോള ജനസംഖ്യയുടെ ഗണ്യമായ പങ്കുള്ള ദക്ഷിണ ഏഷ്യ, ജനങ്ങളുടെ ആരോഗ്യം ഉറപ്പാക്കുന്നതിന് സാദ്ധ്യമായ എല്ലാ വഴികളും തേടണമെന്ന് ട്വീറ്റുകളുടെ പരമ്പരയിലൂടെ പ്രധാനമന്ത്രി പറഞ്ഞു.കോവിഡ്-19 നൊവല് കൊറോണ വൈറസിനെതിരെയുള്ള പോരാട്ടത്തില് ഗവണ്മെന്റ് വിവിധ തലങ്ങളില് അതിന് സാധ്യമായതെല്ലാം ചെയ്യുന്നുണ്ടെന്ന് അദ്ദേഹം പറഞ്ഞു.
(AM/MRD
റെയില്വേ മന്ത്രാലയം
കോവിഡ് 19 നിയന്ത്രണത്തിന് ശക്തമായ നടപടികളുമായി റെയില്വേ
കൊറോണ വൈറസ്  പടരുന്നതു തടയാന് ഇന്ത്യന് റെയില്വെ വലിയ തോതിലുള്ള മുന്കരുതല് നടപടികള് സ്വീകരിച്ചു. ഇന്ത്യന് റെയില്വെ സംവിധാനത്തിലുടനീളം മതിയായ പ്രതിരോധ നടപടികള് സ്വീകരിച്ചിട്ടുണ്ട് എന്നുറപ്പാക്കാന് റെയില്വെ മന്ത്രി ശ്രീ പിയൂഷ് ഗോയല് റെയില്വെ ബോര്ഡിന് നിര്ദ്ദേശം നല്കി. നേരത്തെ മാര്ച്ച് 5, 6 തിയതികളില് റെയില്വെ ബോര്ഡ് ചെയര്മാന് ശ്രീ.വിനോദ് കുമാര് യാദവ് റെയില്വെ ജനറല്മാനേജര്മാരുമായി നടത്തിയ വീഡിയോ കോണ്ഫറന്സിംഗില് തയാറെടുപ്പുകള് അവലോകനം ചെയ്തിരുന്നു.
വിവിധ റെയില്വെ സോണ്, ഡിവിഷന്, യൂണിറ്റ് തലവന്മാര് അവരവരുടെ അധികാര മേഖലകളില് യോഗങ്ങള് വിളിച്ച് ആവശ്യമായ ക്രമീകരണങ്ങള് നടത്തി വരുന്നുണ്ട്. റെയില്വേ സംവിധാനത്തിലുടനീളം കണ്ട്രോള് റൂമുകള് തുറന്നിട്ടുണ്ട്. വിഷയത്തെ സംബന്ധിച്ച് റെയില്വെ ഉദ്യോഗസ്ഥര്ക്ക് ആവശ്യമായ ബോധവത്ക്കരണവും ലഭ്യമാക്കി. ആരോഗ്യ വകുപ്പ് അധികൃതരുമായി ആവശ്യമായ സഹകരണവും ഏകോപനവും ഉറപ്പാക്കുകയും ചെയ്തിട്ടുണ്ട്.
കൊറോണ വൈറസ് പടരുന്നത് തടയാന് ഇന്ത്യന് റെയില്വേ താഴെ പറയുന്ന നടപടികള് സ്വീകരിച്ചിട്ടുണ്ട്.
• കോവിഡ് 19 സംബന്ധിച്ച അറിവുകള്, ബോധവത്ക്കരണം, ആശയവിനിമയം എന്നിവയ്ക്കുള്ള സാമഗ്രികള് എന്നിവ എല്ലാ റെയില്വെ സ്റ്റേഷനുകളിലും ട്രെയിനുകളിലും പ്രാദേശിക ഭാഷകളില് പൊതു ജനങ്ങള്ക്കു ലഭ്യമാക്കുന്നു. കൂടാതെ റെയില്വെ കോളനികള് ആശുപത്രികള് പോലുള്ള സ്ഥലങ്ങള് സന്ദര്ശിച്ച് ഇത്തരം ബോധവത്ക്കരണ സാമഗ്രികള് വിതരണം ചെയ്യുന്നുമുണ്ട്. ബോധവത്ക്കരണത്തിനായി ദൃശ്യ ശ്രാവ്യ ക്ലിപ്പിങ്ങുകള് എല്ലാ റെയില്വെ സ്റ്റേഷനുകളിലും പ്രദര്ശിപ്പിക്കുന്നു. എല്ലാ റെയില്വെ സ്റ്റേഷനുകളിലും ഉച്ചഭാഷിണിയിലൂടെ ഇത്തരം അറിയിപ്പുകള് തുടര്ച്ചയായി നല്കുന്നുമുണ്ട്.
• റെയില്വേ ആശുപത്രികളില് പനിയുമായി വരുന്ന ആളുകളെ മറ്റു രോഗികളില് നിന്നു മാറ്റി പാര്പ്പിക്കുന്നു. പനിയുമായി വരുന്ന രോഗികള്ക്കായി ആശുപത്രിയില് പ്രത്യേക കൗണ്ടര് തുറന്നിട്ടുണ്ട്. ഇവിടങ്ങളില് പ്രത്യേക സുരക്ഷാക്രമീകരണങ്ങള് സ്വീകരിച്ചിട്ടുള്ള മെഡിക്കല് ഉദ്യോഗസ്ഥരെയും നിയമിച്ചിട്ടുണ്ട്.
• റെയില്വെ ആശുപത്രികളില് പനി രോഗികള്ക്കായി 1100 പ്രത്യേക ഐസൊലേഷന് ബെഡുകള് മാറ്റി വച്ചിരിക്കുന്നു. ഇവിടെയാണ് കൊറോണ ബാധിതര് എന്നു സംശയിക്കുന്നു രോഗികളെ ചികിത്സിക്കുന്നത്. ശക്തമായ സുരക്ഷാ ക്രമീകരണങ്ങളാണ് ഇവിടെ സ്വീകരിച്ചിരിക്കുന്നത്. കൂടാതെ രാജ്യത്തുടനീളം വിവിധ മേഖലകളിലായി 12483 കിടക്കകള് വിദേശത്തു നിന്നു വരുന്നവരെ ക്വാറന്റൈന് ചെയ്യാന് ഉദ്ദേശിച്ചു തയ്യാറാക്കിയിട്ടുണ്ട്.
• റെയില്വെയുടെ ഏതെങ്കിലും ആശുപത്രിയിലോ ഹെല്ത്ത് യൂണിറ്റിലോ മേഖലയിലോ ആര്ക്കെങ്കിലും കൊറോണ വൈറസ് ബാധയുണ്ട് എന്നു സംശയിക്കുന്ന റിപ്പോര്ട്ടുകള് വന്നാല് അവ ഉടന് തന്നെ റെയില്വെ ബോര്ഡിനെയും സ്ഥലത്തെ ആരോഗ്യ വകുപ്പ് അധികൃതരെയും അറിയിക്കാന് റെയില്വെ മെഡിക്കല് ഉദ്യോഗസ്ഥര്ക്ക് ബോര്ഡ് നിര്ദ്ദേശം നല്കിയിട്ടുണ്ട്.
• മേഖലകളിലെ എല്ലാ മെഡിക്കല് ഉദ്യോഗസ്ഥരും അതത് സംസ്ഥാന അധികൃതരുമായി സ്ഥിരമായി നിരന്തരം ബന്ധപ്പെടാനും നിര്ദ്ദേശിച്ചിട്ടുണ്ട്. അതുവഴി സംസ്ഥാന ആരോഗ്യ വകുപ്പ് അധികൃതര് നിര്ദ്ദേശിക്കുന്ന രോഗബാധ സംബന്ധിച്ച തത്സമയ വിവരങ്ങളും, നിയന്ത്രണ, ചികിത്സാ നടപടികളും അവര്ക്ക് ലഭിക്കും.
• റെയില്വെ ആശുപത്രികളിലും കണ്ട്രോള് റൂമുകളും ടെലിഫോണ് ഹെല്പ്പ് ലൈനുകളും സ്ഥാപിച്ചിട്ടുണ്ട്.
ആരോഗ്യ, കുടുംബക്ഷേമ മന്ത്രാലയം
കോവിഡ് 19: പുതിയ വിവരങ്ങള്
ഇന്ത്യയില് കോവിഡ് രോഗ മുക്തി നേടിയത് 2,13,830 പേര്
രോഗമുക്തി നിരക്ക് 54.13% ആയി മെച്ചപ്പെട്ടു
കഴിഞ്ഞ 24 മണിക്കൂറിനുള്ളില് രാജ്യത്ത് 9,120 പേര്ക്കാണ് രോഗം ഭേദമായത്. ആകെ രോഗമുക്തി നേടിയവരുടെ എണ്ണം 2,13,830 ആയി. രോഗമുക്തി നിരക്ക് 54.13 ശതമാനമായി വര്ധിച്ചു. നിലവില് 1,68,269 പേരാണ് രാജ്യത്ത് ചികിത്സയിലുള്ളത്.
രാജ്യത്തെ കോവിഡ് പരിശോധനാ സൗകര്യമുള്ള ഗവണ്മെന്റ് ലാബുകളുടെ എണ്ണം 715 ആയും സ്വകാര്യ ലാബുകളുടെ എണ്ണം 259 ആയും വര്ധിപ്പിച്ചു. .
കഴിഞ്ഞ 24 മണിക്കൂറിനുള്ളില് രാജ്യത്ത് 1,89,869 സാമ്പിളുകള് പരിശോധിച്ചു. ഇതുവരെ ആകെ പരിശോധിച്ചത് 66,16,496 സാമ്പിളുകളാണ്.
കോവിഡ് 19 മായി ബന്ധപ്പെട്ട സാങ്കേതിക പ്രശ്നങ്ങള്, മാര്ഗനിര്ദേശങ്ങള്, ഉപദേശങ്ങള് എന്നിവയുടെ ആധികാരികവും പുതിയതുമായ വിവരങ്ങള്ക്ക് ഈ വെബ്സൈറ്റ് നിരന്തരം സന്ദര്ശിക്കുക: https://www.mohfw.gov.in/ @MoHFW_INDIA
കോവിഡ് -19 മായി ബന്ധപ്പെട്ട സാങ്കേതിക അന്വേഷണങ്ങള്ക്ക് technicalquery.covid19[at]gov[dot]in എന്ന ഇ മെയിലില് ബന്ധപ്പെടുക. മറ്റ് അന്വേഷണങ്ങള്ക്ക് ncov2019[at]gov[dot]in അല്ലെങ്കില് @CovidIndiaSeva -ല് ബന്ധപ്പെടുക.
കോവിഡ് -19 സംബന്ധിച്ച ഏത് അന്വേഷണങ്ങള്ക്കും ദയവായി കേന്ദ്ര ആരോഗ്യ കുടുംബ ക്ഷേമ മന്ത്രാലയത്തിന്റെ ഹെല്പ്പ് ലൈന് നമ്പരില് വിളിക്കുക. +91 11 23978046, അല്ലെങ്കില് ടോള് ഫ്രീ നമ്പറായ 1075 ല് ബന്ധപ്പെടുക. കോവിഡ് 19 സംബന്ധിച്ച സംസ്ഥാനങ്ങളിലെയും കേന്ദ്ര ഭരണ പ്രദേശങ്ങളിലെയും ഹെല്പ് ലൈന് നമ്പരുകള് ഈ ലിങ്കില് ലഭ്യമാണ്:
https://www.mohfw.gov.in/pdf/coronvavirushelplinenumber.pdf.
ഉപഭോക്തൃകാര്യ, ഭക്ഷ്യ, പൊതുവിതരണ മന്ത്രാലയം
ഭക്ഷ്യ എണ്ണകൾക്കും എണ്ണക്കുരുക്കൾക്കും സ്റ്റോക്ക് ലിമിറ്റ് ഓർഡർ നടപ്പിലാക്കുന്നത് സംബന്ധിച്ച് സംസ്ഥാന-കേന്ദ്ര ഭരണ പ്രദേശങ്ങളുമായി, കേന്ദ്രം യോഗം ചേർന്നു
ന്യൂ ഡൽഹി, ഫെബ്രുവരി 09, 2022
രാജ്യത്ത് ഭക്ഷ്യ എണ്ണകളുടെ വില കുറയ്ക്കുന്നതിനായി, 2022 ജൂൺ 30 വരെ ഭക്ഷ്യ എണ്ണകളുടെയും എണ്ണക്കുരുക്കളുടെയും പരമാവധി സംഭരണ പരിധി വ്യക്തമാക്കുന്ന ഉത്തരവ് 2022 ഫെബ്രുവരി 3-ന് കേന്ദ്രഗവൺമെന്റ് വിജ്ഞാപനം ചെയ്തു. ഭക്ഷ്യ എണ്ണകളുടെയും എണ്ണക്കുരുക്കളുടെയും സംഭരണവും വിതരണവും നിയന്ത്രിക്കാനും പൂഴ്ത്തിവെപ്പ്, കരിഞ്ചന്ത മുതലായ അനഭിലഷണീയ പ്രവണതകൾ തടയാനും സ്റ്റോക്ക് ലിമിറ്റ് ഓർഡർ കേന്ദ്ര ഗവൺമെന്റിനും സംസ്ഥാന-കേന്ദ്ര ഭരണ പ്രദേശങ്ങൾക്കും അധികാരം നൽകുന്നു.
2022 ഫെബ്രുവരി 3-ന് വിജ്ഞാപനം ചെയ്ത മേൽപ്പറഞ്ഞ ഉത്തരവ് നടപ്പാക്കുന്നത് സംബന്ധിച്ച ചർച്ചകൾക്കായി 08.02.2022-ന് കേന്ദ്ര ഭക്ഷ്യ പൊതുവിതരണ വകുപ്പ് എല്ലാ സംസ്ഥാന - കേന്ദ്രഭരണ പ്രദേശങ്ങളുമായും യോഗം ചേർന്നു. വിതരണ ശൃംഖലയിൽ തടസ്സം സൃഷ്ടിക്കാതെയും സത്യസന്ധരായ വ്യാപാരികളെ ഉത്തമവിശ്വാസത്തിലെടുത്തും സ്റ്റോക്ക് ലിമിറ്റ് ക്വാണ്ടിറ്റീസ് ഓർഡർ നടപ്പിലാക്കാമെന്ന് സംസ്ഥാന - കേന്ദ്രഭരണ പ്രദേശങ്ങളിലെ ബന്ധപ്പെട്ട അധികാരികൾക്ക് നിർദേശം നൽകി.
ചില്ലറ വ്യാപാരികൾക്ക് 30 ക്വിന്റൽ, മൊത്തക്കച്ചവടക്കാർക്ക് 500 ക്വിന്റൽ, വൻകിട ഉപഭോക്താക്കൾക്കായുള്ള ചില്ലറ വ്യാപാര സ്ഥാപനങ്ങൾക്ക് 30 ക്വിന്റൽ, അതിന്റെ സംഭരണശാലകൾക്ക് 1000 ക്വിന്റൽ എന്നിങ്ങനെയാണ് ഭക്ഷ്യ എണ്ണകൾക്ക് സംഭരണ പരിധി നിശ്ചയിച്ചിരിക്കുന്നത്. ഭക്ഷ്യ എണ്ണ സംസ്ക്കരണശാലകൾക്ക് പൂർണ്ണ സംഭരണ ശേഷിയിൽ 90 ദിവസം വരെ ഉത്പന്നങ്ങൾ സൂക്ഷിക്കാം.
ചില്ലറ വ്യാപാരികൾക്ക് 100 ക്വിന്റലും, മൊത്തക്കച്ചവടക്കാർക്ക് 2000 ക്വിന്റലുമാണ് ഭക്ഷ്യ എണ്ണക്കുരുക്കൾക്ക് സംഭരണ പരിധി നിശ്ചയിച്ചിരിക്കുന്നത്. പ്രതിദിന ഉത്പാദന ശേഷിക്കനുസൃതമായി, എണ്ണക്കുരു സംസ്ക്കരണശാലകൾക്ക് പൂർണ്ണ സംഭരണ ശേഷിയിൽ 90 ദിവസം വരെ ഉത്പന്നങ്ങൾ സൂക്ഷിക്കാം. കയറ്റുമതി/ഇറക്കുമതി ചെയ്യുന്നവരെ ചില വ്യവസ്ഥകളോടെ ഈ ഓർഡറിന്റെ പരിധിയിൽ നിന്ന് ഒഴിവാക്കിയിട്ടുണ്ട്.
RRTN/SKY
യുവജനകാര്യ, കായിക മന്ത്രാലയം
വിദ്യാർഥികൾക്ക് യോഗ്യത നേടുന്നതിന് കൂടുതൽ അവസരങ്ങൾ ലഭ്യമാക്കുന്നതിന്റെ ഭാഗമായി ഫിറ്റ് ഇന്ത്യ ക്വിസ് - 2021 നു രണ്ടു പ്രാഥമിക തലങ്ങൾ ഉണ്ടായിരിക്കും
ഈ വർഷം ആദ്യം തുടക്കംകുറിച്ച പ്രഥമ ഫിറ്റ് ഇന്ത്യ പ്രശ്നോത്തരിയ്ക്ക് രണ്ട് പ്രാഥമിക റൗണ്ടുകൾ ഉണ്ടായിരിക്കും. യോഗ്യത നേടുന്നതിനായി ഏതെങ്കിലും ഒന്നോ, അല്ലെങ്കിൽ രണ്ടു അവസരങ്ങളോ പ്രയോജനപ്പെടുത്തുന്നതിന് ഇതിലൂടെ വിദ്യാർത്ഥികൾക്ക് അവസരമൊരുങ്ങും. രണ്ട് പ്രാഥമികതലങ്ങൾക്ക് ശേഷം അടുത്ത ഘട്ടത്തിലേക്ക് പ്രവേശനം ലഭിച്ച വിദ്യാർത്ഥികളുടെ ചുരുക്കപ്പട്ടിക തയ്യാറാക്കുന്നതിനായി ഒരു ഏകീകൃത യോഗ്യതാ ലിസ്റ്റ് പ്രസിദ്ധീകരിക്കുന്നതാണ്. രണ്ട് അവസരങ്ങളും പ്രയോജനപ്പെടുത്തിയ വിദ്യാർഥികൾക്ക് രണ്ടിൽ നിന്നും ലഭിച്ച സ്കോറുകളിൽ ഏറ്റവും മികച്ചത് ഉപയോഗപ്പെടുത്താനും സാധിക്കും. രണ്ടാമത്തെ പ്രാഥമികതല മത്സരത്തിന്റെ സമയവും തീയതിയും ഉടൻതന്നെ അറിയിക്കുന്നതാണ്.
പ്രാഥമിക തലത്തിൽ വിജയികളാകുന്നവർ ഡിസംബർ മാസം നടക്കുന്ന സംസ്ഥാനതല മത്സരങ്ങളിൽ പങ്കെടുക്കും. സംസ്ഥാന തലങ്ങളിൽ വിജയികളാകുന്നവർക്ക് 2022 ജനുവരി- ഫെബ്രുവരി കാലയളവിൽ നടക്കുന്ന ദേശീയ തല മത്സരത്തിൽ പങ്കെടുക്കാം. ഓരോ തലത്തിലും വിജയികളാകുന്ന വിദ്യാർഥികൾക്ക് ക്യാഷ് പ്രൈസിനൊപ്പം, ഇന്ത്യയുടെ ചരിത്രത്തിലെ ആദ്യ ഫിറ്റ് ഇന്ത്യ സംസ്ഥാന/ദേശീയതല പ്രശ്നോത്തരി ജേതാവ് എന്ന ബഹുമതിയും നേടാൻ അവസരം ഒരുങ്ങും.
ഇന്ത്യയുടെ സമ്പന്നമായ കായിക ചരിത്രം സംബന്ധിച്ച് വിദ്യാർത്ഥികൾക്കിടയിൽ അവബോധം വളർത്തുക എന്നതാണ് പ്രശ്നോത്തരിയുടെ പ്രധാന ലക്ഷ്യം. ഇതോടൊപ്പം നൂറ്റാണ്ടുകൾ പഴക്കമുള്ള നമ്മുടെ തദ്ദേശീയ കായികയിനങ്ങൾ, ദേശീയ/പ്രാദേശിക കായിക താരങ്ങൾ എന്നിവ സംബന്ധിച്ച് അവർക്ക് കൂടുതൽ അറിവ് നൽകാനും ഇതിലൂടെ പദ്ധതിയിടുന്നു.
വനിതാ, ശിശു വികസന മന്ത്രാലയം
മനുഷ്യക്കടത്ത്  ബിൽ 2021 സംബന്ധിച്ച്, കേന്ദ്ര വനിതാ-ശിശു വികസന മന്ത്രാലയം അഭിപ്രായങ്ങളും നിർദ്ദേശങ്ങളും ക്ഷണിക്കുന്നു
(ന്യൂ ഡൽഹി, ജൂലൈ 4, 2021
'മനുഷ്യക്കടത്ത്  ബിൽ, 2021' എന്ന വിഷയത്തിൽ എല്ലാ തൽപരകക്ഷികളിൽ നിന്നും കേന്ദ്ര വനിതാ-ശിശു വികസന മന്ത്രാലയം അഭിപ്രായങ്ങളും നിർദ്ദേശങ്ങളും ക്ഷണിക്കുന്നു. വ്യക്തികളെ, പ്രത്യേകിച്ച് സ്ത്രീകളേയും കുട്ടികളെയും കടത്തുന്നത് തടയലും പ്രതിരോധവുമാണ് ബില്ലിന്റെ ലക്ഷ്യം. ഇരകൾക്ക് പരിചരണം, സംരക്ഷണം, പുനരധിവാസം എന്നിവ നൽകുന്നതിനും അവരുടെ അവകാശങ്ങളെ മാനിച്ച് കൊണ്ട് അവർക്ക് നിയമപരവും, സാമ്പത്തികവും, സാമൂഹികവുമായ പിന്തുണ നൽകുന്ന ഒരു അന്തരീക്ഷം സൃഷ്ടിക്കുന്നതിനും ബിൽ ലക്ഷ്യമിടുന്നു. കൂടാതെ, കുറ്റവാളികളെ പ്രോസിക്യൂട്ട് ചെയ്യുന്നത് ഉറപ്പാക്കുന്നതിനും അതുമായി ബന്ധപ്പെട്ടതോ ആകസ്മികമായതോ ആയ കാര്യങ്ങൾക്കും ഉദ്ദേശിച്ചുള്ളതാണ് നിർദ്ദിഷ്ട ബിൽ . ബിൽ അന്തിമമായി തീരുമാനിച്ചുകഴിഞ്ഞാൽ, അംഗീകാരത്തിനായി കേന്ദ്ര മന്ത്രിസഭയ്ക്ക് മുന്നിൽ സമർപ്പിക്കും. തുടർന്ന്, പാർലമെന്റിന്റെ ഇരുസഭകളുടെയും അംഗീകാരം ലഭിച്ചശേഷം ബിൽ, നിയമമായി മാറും. അതിർത്തിയ്ക്കപ്പുറം വ്യക്തികളെ കടത്തുന്ന എല്ലാ കുറ്റകൃത്യങ്ങൾക്കും ഈ നിയമം ബാധകമാണ്.
ബില്ലിന്റെ കരടുരൂപം കാണുന്നതിനായി താഴെകൊടുത്തിരിക്കുന്ന ലിങ്കിൽ ക്ലിക്ക് ചെയ്യുക:
പ്രധാനമന്ത്രിയുടെ ഓഫീസ്
ഗുരു ഗോബിന്ദ് സിംഗ് ജിയുടെ പ്രകാശ് പര്വ്വ് വേളയില് പ്രധാനമന്ത്രിയുടെ ആശംസ
പ്രധാനമന്ത്രി ശ്രീ. നരേന്ദ്ര മോദി ഗുരു ഗോബിന്ദ് സിംഗ് ജിയുടെ പ്രകാശ് പര്വ്വിന്റെ വേളയില് ആശംസകള് അര്പ്പിച്ചു
'ആരാധ്യനയ ശ്രി. ഗുരു ഗോബിന്ദ് സിംഗ് ജിയുടെ പ്രകാശ് പര്വ്വിന്റെ വേളയില് ഞങ്ങള് വണങ്ങുന്നു, 'പ്രധാനമന്ത്രി പറഞ്ഞു.
ND/MRD
(Visitor Counter : 72
ശാസ്ത്ര സാങ്കേതിക മന്ത്രാലയം
ആസാദി കാ അമൃത് മഹോത്സവത്തിന്റെ ഭാഗമായി കേന്ദ്രമന്ത്രി ഡോ. ജിതേന്ദ്ര സിംഗ് "ടെക് നീവ്/नींव @75” ഉദ്ഘാടനം ചെയ്തു
ആസാദി കാ അമൃത് മഹോത്സവത്തിന്റെ ഭാഗമായി കേന്ദ്ര ശാസ്ത്ര സാങ്കേതിക വകുപ്പ് മന്ത്രി ഡോ ജിതേന്ദ്ര സിംഗ് ഇന്ന് "ടെക് നീവ് / नींव @75" ഉദ്ഘാടനം ചെയ്തു. ജൻജാതീയ ഗൗരവ് ദിവസത്തോടനുബന്ധിച്ചു ആദിവാസി സമൂഹങ്ങളിൽ നിന്നുള്ളവരുൾപ്പെടെയുള്ള വിജയകരമായ സ്റ്റാർട്ടപ്പുകളുമായി അദ്ദേഹം സംവദിക്കുകയും ചെയ്തു.
ഗോത്ര സമൂഹങ്ങൾക്കിടയിൽ ശാസ്ത്രീയ കഴിവുകൾ പ്രോത്സാഹിപ്പിക്കുന്നതിനും അവരുടെ സമഗ്ര സാമൂഹിക-സാമ്പത്തിക വികസനത്തിനുമായി 2022 അവസാനത്തോടെ രാജ്യത്തെ വിവിധ ഭാഗങ്ങളിൽ പട്ടികവർഗ വിഭാഗങ്ങൾക്കായി 30 സയൻസ് ടെക്നോളജി ആന്റ് ഇന്നൊവേഷൻ  ഹബ്ബുകൾ ഗവൺമെൻറ് സ്ഥാപിക്കുമെന്ന് ഡോ ജിതേന്ദ്ര സിംഗ് അറിയിച്ചു. പട്ടികജാതി/പട്ടികവർഗക്കാർക്കായുള്ള നിർദിഷ്ട 75 എസ്ടിഐ ഹബുകളിൽ, 20 എണ്ണം ഇതിനോടകം ശാസ്ത്ര സാങ്കേതിക വകുപ്പ് സ്ഥാപിച്ചിട്ടുണ്ട്. ഇത് കാർഷിക, കാർഷികേതര മേഖലകളിലും മറ്റ് അനുബന്ധ ഉപജീവന മേഖലകളിലുമായി വ്യാപിച്ചുകിടക്കുന്ന വിവിധ പ്രവർത്തനങ്ങളിലൂടെ 20,000 പേർക്ക് നേരിട്ട് പ്രയോജനം ചെയ്യും.
ആഗോള നൂതനാശയ സൂചികയിൽ  ഇന്ത്യയുടെ വളർച്ചാ പാതയും, കോവിഡ്-19 ന്റെ പ്രത്യാഘാതങ്ങൾക്കിടയിലും രാജ്യത്തിൻറെ ആഗോള നൂതനാശയ സൂചിക 46 ആയി ഉയർന്നതും ഡോ ജിതേന്ദ്ര സിംഗ് എടുത്തു പറഞ്ഞു. ഗവേഷണത്തിനും വികസനത്തിനുമുള്ള ചെലവുകൾ വര്ധിപ്പിക്കുന്നതും, നൂതനാശയ മേഖലയിൽ നിക്ഷേപം നടത്തുന്നതും, നൂതന ആശയ അധിഷ്ഠിത സമ്പദ്വ്യവസ്ഥകളിൽ ഇന്ത്യയുടെ സ്ഥാനം ഉറപ്പിക്കുന്നു. ടെക് നീവ് പരമ്പരാഗതവും പ്രാദേശികവും തദ്ദേശീയവുമായ അറിവുകളുടെ സമന്വയത്തിനും, നൂതന ഗവേഷണങ്ങളിലൂടെ ശാസ്ത്ര അവബോധമുള്ള സമൂഹത്തിന്റെ വികസനത്തിലേക്കും നയിക്കുമെന്നും മന്ത്രി പറഞ്ഞു.
ടെക് നീവ് എന്നത്, തുല്യത ഉറപ്പാക്കുന്ന സാമ്പത്തിക രംഗം സൃഷ്ടിച്ച കൊണ്ട് സമൂഹത്തെ ശാക്തീകരിക്കുന്നതിൽ എസ്ടിഐയുടെ സ്വാധീനം എടുത്തുകാണിക്കുന്ന ഒരു വർഷം നീണ്ടുനിൽക്കുന്ന ആഘോഷമാണ്. 75 മണിക്കൂർ നീണ്ടുനിൽക്കുന്ന പരിപാടിയിൽ ഇതുമായി ബന്ധപ്പെട്ട മേഖലയിലുള്ളവരുടെ അനുഭവം പങ്കുവെക്കൽ, സാമൂഹികമാറ്റത്തിന് നേതൃത്വം നൽകിയവരുടെ സമ്മേളനം, വിവിധ പങ്കാളികളുടെ വട്ടമേശ ചർച്ചകൾ എന്നിവ ഉൾപ്പെടുന്നു. കൂടാതെ ആത്മ നിർഭർ ഭാരതിലേക്കുള്ള ഇന്ത്യയുടെ പുരോഗതിയെക്കുറിച്ചുള്ള 75 സംഭവങ്ങളും പ്രദർശിപ്പിക്കും.
പ്രധാനമന്ത്രിയുടെ ഓഫീസ്
ലോക പരിസ്ഥിതി ദിന പരിപാടിയിൽ പ്രധാനമന്ത്രി പങ്കെടുക്കും
പ്രധാനമന്ത്രി ശ്രീ നരേന്ദ്ര മോദി നാളെ  രാവിലെ 11 മണിക്ക് നടക്കുന്ന ലോക പരിസ്ഥിതി ദിന പരിപാടിയിൽ വീഡിയോ കോൺഫറൻസിംഗിലൂടെ പങ്കെടുക്കും. കേന്ദ്ര പെട്രോളിയം പ്രകൃതി വാതക മന്ത്രാലയവും പരിസ്ഥിതി, വനം, കാലാവസ്ഥാ വ്യതിയാന മന്ത്രാലയവും സംയുക്തമായാണ് പരിപാടി സംഘടിപ്പിക്കുന്നത്. ‘മികച്ച പരിസ്ഥിതിക്കായി ജൈവ ഇന്ധനങ്ങളുൾ വര്ദ്ധിപ്പിക്കല് ’ എന്നതാണ് ഈ വർഷത്തെ പരിപാടിയുടെ പ്രമേയം.
ചടങ്ങിൽ, “2020-2025 ഓടെ ഇന്ത്യയിൽ എഥനോൾ മിശ്രിതമാക്കുന്നതിനുള്ള റോഡ് മാപ്പിനെക്കുറിച്ചുള്ള വിദഗ്ദ്ധ സമിതിയുടെ റിപ്പോർട്ട്” പ്രധാനമന്ത്രി പുറത്തിറക്കും. ലോക പരിസ്ഥിതി ദിനത്തോടനുബന്ധിച്ച്, 2023 ഏപ്രിൽ 1 മുതൽ, 20% വരെ എഥനോൾ മിശ്രിത പെട്രോൾ വിൽക്കാൻ എണ്ണക്കമ്പനികൾക്ക് നിർദ്ദേശം നൽകുന്ന ഇ -20 വിജ്ഞാപനം, ഉയർന്ന എഥനോൾ മിശ്രിതങ്ങൾക്കായുള്ള ബി ഐ എസ് സവിശേഷതകൾ സംബന്ധിച്ച ഇ 12, ഇ 15 വിജ്ഞാപനങ്ങൾ എന്നിവ കേന്ദ്ര ഗവണ്മെന്റ് പുറത്തിറക്കും . . ഈ ശ്രമങ്ങൾ അധിക എഥനോൾ വാറ്റിയെടുക്കൽ ശേഷി സ്ഥാപിക്കുന്നതോടൊപ്പം , രാജ്യത്തുടനീളം മിശ്രിത ഇന്ധനം ലഭ്യമാക്കുന്നതിനുള്ള സമയപരിധികളും പ്രദാനം ചെയ്യും. 2025 ന് മുമ്പ് എഥനോൾ ഉൽപാദിപ്പിക്കുന്ന സംസ്ഥാനങ്ങളിലും സമീപ പ്രദേശങ്ങളിലും എഥനോൾ ഉപഭോഗം വർദ്ധിപ്പിക്കാനും ഇത് സഹായിക്കും.
പ്രധാനമന്ത്രി പൂനെയിലെ മൂന്ന് സ്ഥലങ്ങളിൽ ഇ 100 ഡിസ്പെൻസിംഗ് സ്റ്റേഷനുകളുടെ പൈലറ്റ് പദ്ധതിയുടെ ഉദ്ഘാടനം നിർവഹിക്കും. എഥനോൾ കലർത്തിയ പെട്രോളിന്റെയും , കംപ്രസ്ഡ് ബയോഗ്യാസ് പദ്ധതിയുടെയും ഉപയോക്താക്കളെന്ന നിലയിൽ തങ്ങളുടെ അനുഭവത്തെക്കുറിച്ച് പ്രധാനമന്ത്രി കർഷകരുമായി ആശയവിനിമയവും നടത്തും.
(
ധനകാര്യ മന്ത്രാലയം
2021-22 സാമ്പത്തിക വർഷത്തിന്റെ ഒന്നാം പാദത്തിൽ  കേരളം ഉൾപ്പെടെ 11 സംസ്ഥാനങ്ങൾ മൂലധനച്ചെലവ് ലക്ഷ്യം കൈവരിച്ചു; 15,721 കോടി രൂപയുടെ അധിക സമാഹരണത്തിന് അനുമതി
ന്യൂ ഡൽഹി, സെപ്റ്റംബർ 14, 2021
2021-22 സാമ്പത്തിക വർഷത്തിന്റെ ഒന്നാം പാദത്തിൽ മൂലധനച്ചെലവിനായി കേന്ദ്ര ധനമന്ത്രാലയം നിശ്ചയിച്ച ലക്ഷ്യം കേരളം ഉൾപ്പെടെ 11 സംസ്ഥാനങ്ങൾ കൈവരിച്ചു. പ്രോത്സാഹനമെന്ന നിലയിൽ, ഈ സംസ്ഥാനങ്ങൾക്ക് 15,721 കോടിയുടെ അധിക വായ്പയെടുക്കാൻ ധനവിനിയോഗ വകുപ്പ് അനുമതി നൽകി.
സംസ്ഥാനത്തിന്റെ മൊത്ത ആഭ്യന്തര ഉൽപന്നത്തിന്റെ  0.25 ശതമാനത്തിന് തുല്യമായ തുകയാണ് തുറന്ന വിപണിയിൽ നിന്ന് വായ്പയെടുക്കാൻ അനുമതി നൽകിയത്. ലഭ്യമാകുന്ന അധിക സാമ്പത്തിക സ്രോതസ്സുകൾ സംസ്ഥാനങ്ങൾക്ക് മൂലധനച്ചെലവ് കൂടുതൽ മെച്ചപ്പെടുത്താൻ സഹായികമാകും. അനുവദിച്ച അധിക വായ്പയുടെ സംസ്ഥാന അടിസ്ഥാനത്തിലുള്ള കണക്കുകൾ ഇതോടൊപ്പം ചേർത്തിട്ടുണ്ട്.
മൂലധനച്ചെലവിന് സമ്പദ്വ്യവസ്ഥയിൽ ബഹുഗുണീകൃത ഫലങ്ങൾ ഉളവാക്കാനുള്ള ശേഷിയുണ്ട്. മൂലധനച്ചെലവ് സമ്പദ്വ്യവസ്ഥയുടെ ഭാവിയിലുള്ള ഉത്പാദന ശേഷി വർദ്ധിപ്പിക്കുകയും ഉയർന്ന സാമ്പത്തിക വളർച്ചയ്ക്ക് കാരണമാവുകയും ചെയ്യും.
അധിക വായ്പയ്ക്ക് യോഗ്യത നേടുന്നതിനായി, 2021-22 സാമ്പത്തിക വർഷത്തിന്റെ ആദ്യ പാദം അവസാനിക്കുന്നതോടെ നിശ്ചയിച്ച ലക്ഷ്യത്തിന്റെ 15 ശതമാനമെങ്കിലും സംസ്ഥാനങ്ങൾ കൈവരിക്കേണ്ടതുണ്ട്. രണ്ടാം പാദത്തിന്റെ അവസാനത്തിൽ 45 ശതമാനവും, മൂന്നാം പാദത്തിന്റെ അവസാനത്തോടെ 70 ശതമാനവും, 2022 മാർച്ച് 31-നകം 100 ശതമാനവും ലക്ഷ്യം കൈവരിക്കണം.
സംസ്ഥാനങ്ങളുടെ മൂലധന ചെലവുകളുടെ അടുത്ത അവലോകനം 2021 ഡിസംബറിൽ ധനവിനിയോഗ വകുപ്പ് നടത്തും.
(Visitor Counter : 197
കല്ക്കരി മന്ത്രാലയം
വൃക്ഷാരോപൺ അഭിയാന് കേന്ദ്ര ആഭ്യന്തരമന്ത്രി നാളെ തുടക്കമിടും
(ന്യൂഡൽഹി, ജൂലൈ 22, 2020
വൃക്ഷാരോപൺ അഭിയാന് കേന്ദ്ര ആഭ്യന്തരമന്ത്രി ശ്രീ അമിത് ഷാ നാളെ തുടക്കമിടും. കേന്ദ്ര കൽക്കരി-ഖനന-പാർലമെന്ററി കാര്യ മന്ത്രി ശ്രീ പ്രഹ്ലാദ് ജോഷിയും ന്യൂഡൽഹിയിൽ നടക്കുന്ന ചടങ്ങിൽ സംബന്ധിക്കും.
രാജ്യത്തെ ആറ് എക്കോ പാർക്കുകൾ/ വിനോദസഞ്ചാര കേന്ദ്രങ്ങൾ എന്നിവയുടെ ശിലാസ്ഥാപനവും ഉദ്ഘാടനവും കേന്ദ്ര ആഭ്യന്തര മന്ത്രി ഇതിന്റെ ഭാഗമായി നിർവഹിക്കും. കൽക്കരി/ലിഗ്നൈറ്റ് ശേഖരം ഉള്ള പത്ത് സംസ്ഥാനങ്ങളിലെ 38 ജില്ലകളിലായുള്ള 130 സ്ഥലങ്ങളിൽ വീഡിയോ കോൺഫറൻസിലൂടെയാണ് ചടങ്ങ് സംഘടിപ്പിക്കുന്നത്.
കൽക്കരി/ലിഗ്നൈറ്റ് പൊതുമേഖലാസ്ഥാപനങ്ങളെ ഉൾപ്പെടുത്തിക്കൊണ്ട് കൽക്കരി മന്ത്രാലയം ആണ് വൃക്ഷാരോപൺ അഭിയാൻ നാളെ സംഘടിപ്പിക്കുന്നത്. ഖനികൾ, കോളനികൾ, കാര്യാലയങ്ങൾ, കൽക്കരി/ലിഗ്നൈറ്റ് പൊതുമേഖലാസ്ഥാപനങ്ങളുടെ കീഴിലുള്ള മറ്റു പ്രദേശങ്ങൾ എന്നിവിടങ്ങളിൽ വലിയതോതിലുള്ള വൃക്ഷത്തൈ നടീൽ ചടങ്ങിന്റെ ഭാഗമായി സംഘടിപ്പിക്കും. പൊതു സമൂഹത്തെ പങ്കെടുപ്പിച്ചുകൊണ്ടുള്ള വനവത്ക്കരണത്തിന്റെ ഭാഗമായി നിർദിഷ്ട പദ്ധതി സ്ഥലങ്ങൾക്ക് സമീപത്തുള്ള മേഖലകളിലും മരത്തൈകൾ വിതരണം ചെയ്യും.
ഇത്തരം എക്കോ പാർക്കുകൾ/വിനോദസഞ്ചാര കേന്ദ്രങ്ങൾ എന്നിവ അവയ്ക്ക് ചുറ്റും അധിവസിക്കുന്ന ആളുകൾക്ക് സാഹസിക വിനോദങ്ങൾ, ജല കായികമത്സരങ്ങൾ, പക്ഷിനിരീക്ഷണം തുടങ്ങിയവയ്ക്ക് അവസരമൊരുക്കും. ഇവ കാലക്രമത്തിൽ വിനോദസഞ്ചാര സർക്യൂട്ടിന്റെ ഭാഗമായി മാറുകയും ചെയ്യും.
പ്രാദേശിക മേഖലയിൽ അധിവസിക്കുന്ന ജനങ്ങൾക്ക് വരുമാനം സൃഷ്ടിക്കുന്നതുംതിലൂടെ സ്വയംപര്യാപ്തത ഉറപ്പാക്കുന്ന, തൊഴിലുകൾക്ക് ആവശ്യമായ കഴിവുകൾ രൂപപ്പെടുത്താൻ അവരെ സഹായിക്കുന്നതും ലക്ഷ്യമിട്ടാണ് ഇത്തരത്തിൽ ഒരു പദ്ധതി നടപ്പാക്കുന്നത്.
പ്രധാനമന്ത്രിയുടെ ഓഫീസ്
ഉത്തർപ്രദേശിലെ ഗോരഖ്പൂർ റെയിൽവേ സ്റ്റേഷനിൽ നിന്ന് പ്രധാനമന്ത്രി രണ്ട് വന്ദേ ഭാരത് ട്രെയിനുകൾ ഫ്ലാഗ് ഓഫ് ചെയ്തു
ഗോരഖ്പൂർ റെയിൽവേ സ്റ്റേഷന്റെ പുനർവികസനത്തിന് തറക്കല്ലിട്ടു
പ്രധാനമന്ത്രി ശ്രീ നരേന്ദ്ര മോദി ഇന്ന് ഉത്തർപ്രദേശിലെ ഗോരഖ്പൂർ റെയിൽവേ സ്റ്റേഷനിൽ നിന്ന് രണ്ട് വന്ദേ ഭാരത് എക്സ്പ്രസ് ട്രെയിനുകൾ ഫ്ലാഗ് ഓഫ് ചെയ്തു. ഗോരഖ്പൂർ - ലഖ്നൗ വന്ദേ ഭാരത് എക്സ്പ്രസ്, ജോധ്പൂർ - അഹമ്മദാബാദ്  വന്ദേ ഭാരത് എക്സ്പ്രസ് എന്നിവയാണ് ഈ വന്ദേ ഭാരത് ട്രെയിനുകൾ. ഗോരഖ്പൂർ റെയിൽവേ സ്റ്റേഷന്റെ പുനർവികസനത്തിനും പ്രധാനമന്ത്രി തറക്കല്ലിട്ടു. 498 കോടി രൂപ ചെലവിട്ട് നിർദിഷ്ട ഗൊരഖ്പൂർ റെയിൽവേ സ്റ്റേഷന്റെ മാതൃകയും അദ്ദേഹം പരിശോധിച്ചു.
പശ്ചാത്തലം :
ഗോരഖ്പൂർ - ലഖ്നൗ വന്ദേ ഭാരത് എക്സ്പ്രസ് അയോധ്യയിലൂടെ കടന്നുപോകുകയും സംസ്ഥാനത്തെ പ്രധാന നഗരങ്ങളിലേക്കുള്ള കണക്റ്റിവിറ്റി മെച്ചപ്പെടുത്തുകയും വിനോദസഞ്ചാരത്തിന് ഒരു കുതിപ്പ് നൽകുകയും ചെയ്യും. ജോധ്പൂർ - സബർമതി വന്ദേ ഭാരത് എക്സ്പ്രസ് ജോധ്പൂർ, അബു റോഡ്, അഹമ്മദാബാദ് തുടങ്ങിയ പ്രശസ്ത സ്ഥലങ്ങളിലേക്കുള്ള കണക്റ്റിവിറ്റി വർദ്ധിപ്പിക്കുകയും മേഖലയിലെ സാമൂഹിക-സാമ്പത്തിക വികസനം വർദ്ധിപ്പിക്കുകയും ചെയ്യും.
ഏകദേശം 498 കോടി രൂപ ചെലവിൽ ഗൊരഖ്പൂർ റെയിൽവേ സ്റ്റേഷന്റെ പുനർവികസനത്തിനുള്ള തറക്കല്ലിടൽ യാത്രക്കാർക്ക് ലോകോത്തര സൗകര്യങ്ങൾ ഒരുക്കും.
--ND--
(
ധനകാര്യ മന്ത്രാലയം
സാമ്പത്തികനയ പ്രതികരണം ആത്മനിര്ഭര് ഭാരതിന് അനുസരിച്ച് തുടര്ച്ചയായി മൂന്നുമാസം പ്രതിമാസ ജി.എസ്.ടി വരുമാനം ഒരുകോടി കവിഞ്ഞു
(ആത്മനിര്ഭര് ഭാരതിന്റെ പരിധിയില് നിന്നുകൊണ്ടുള്ള ചോദന വിതരണ സംയോജനത്തിന്റെ അടിസ്ഥാനത്തിലാണ് സാമ്പത്തികനയത്തിന്റെ പ്രതികരണമെന്ന് സാമ്പത്തിക സര്വേ ചൂണ്ടിക്കാട്ടുന്നു. മഹാമാരിയില് നിന്നുള്ള ആഘാതം കുറയ്ക്കുന്നതിനും അതിന്റെ തുടര്ച്ചയായി സാമ്പത്തിക പുനരുജ്ജീവനത്തിനും അനുസരിച്ചാണ് അത്. കേന്ദ്ര ധനകാര്യ കോര്പ്പറേറ്റ് കാര്യ മന്ത്രി ശ്രമതി നിര്മ്മലാ സീതാരാമനാണ് സാമ്പത്തിക സര്വേ പാര്ലമെന്റില് സമര്പ്പിച്ചത്. ''മഹാമാരിക്കുള്ള ഇന്ത്യാ ഗവണ്മെന്റിന്റെ സാമ്പത്തികനയ പ്രതിരോധം മറ്റ് രാജ്യങ്ങളില് നിന്നും വ്യത്യസ്തമാണ്. മറ്റ് പലരാജ്യങ്ങളും ഫ്രന്ഡ് ലോഡഡ് ഗ്രാന്റ് ഉത്തേജന പാക്കേജ് പുനരുജ്ജീവനത്തിനായി സ്വീകരിച്ചപ്പോള് ഇന്ത്യ ഘട്ടം ഘട്ടമായുള്ള സമീപനമാണ് സ്വീകരിച്ചത്'' സാമ്പത്തിക സര്വേ ചൂണ്ടിക്കാട്ടുന്നു.
ലോകത്തെ ഏറ്റവും വലിയ ഭക്ഷ്യ പരിപാടി, ജന്ധന് അക്കൗണ്ടുകളിലേക്കു്ള നേരിട്ടുള്ള കൈമാറ്റം, വായ്പയ്ക്ക് ഗവണ്മെന്റ് ഉറപ്പുകള്, എന്നീ നടപടികളാണ് ഗവണ്മെന്റ് സ്വീകരിച്ചതെന്ന് സര്വേ ഉയര്ത്തിക്കാട്ടുന്നു. സാമ്പത്തിക ഉത്തേജനത്തിന്റെ ലക്ഷ്യം മൂലധനചെലവ്, ഉല്പ്പാദന ബന്ധിത ആനുകൂല്യങ്ങള്, ഉപഭോക്തൃ ചോദനയ്ക്ക് അനുസരിച്ചുള്ള മറ്റുള്ള പദ്ധതികള് എന്നിവ ലക്ഷ്യമാക്കികൊണ്ട് ആഭ്യന്തര ചോദന വര്ദ്ധിപ്പിക്കുന്നതിനുള്ള നടപടികളായിരുന്ന ഗവണ്മെന്റിന്റേത്.
ബജറ്റിന് മുമ്പുള്ള സര്വേ 2019-20ലെ ധനകമ്മി ജി.ഡി.പിയുടെ 4.6% മായിരിക്കുമെന്ന് സൂചിപ്പിക്കുന്നു. 2019-20ല് ലക്ഷ്യം വച്ചിരുന്ന ധനകമ്മിയുടെ 0.8% ഉയര്ന്ന നിരക്കാണ്. കോര്പ്പറേറ്റ് വ്യക്തിഗത ആദായനികുതി നിരക്ക് 2019-20ല് കുറഞ്ഞുവെന്ന് സര്വേ ചുണ്ടിക്കാട്ടുന്നു. ഘടനാപരമായ പരിഷ്ക്കാരങ്ങള് നടപ്പാക്കുന്നതിനുള്ള താമസമാണ് കാരണം. എന്നാല് റവന്യുരംഗത്ത് തിരിച്ചുവരവ് പ്രകടമാണ്. പ്രതിമാസ ജി.എസ്.ടി മൊത്തവരവ് ഒരു ലക്ഷം കോടി കടന്നു. തുടര്ച്ചയായി മൂന്നുമാസം ഇത് തുടര്ന്നു. 2020 ഡിസംബറിലെ ജി.എസ്.ടി വരുമാനം 1.15 ലക്ഷം കോടിയായിരുന്നു.2019 ഡിസംബറില് ജി.എസ്.ടി വരുമാനത്തില് 12%ന്റെ വളര്ച്ചയ്ക്ക് ശേഷമുള്ളതാണ് ഇത്. ജി.എസ്.ടി നടപ്പാക്കിയതിന് ശേഷമുള്ള ഏറ്റവും വലിയ ജി.എസ്.ടി വരുമാനമാണിത്.
പ്രധാനമന്ത്രിയുടെ ഓഫീസ്
പ്രധാനമന്ത്രി ഗോൾഡ്മാൻ സാക്സിന്റെ ബോർഡിനെയും പ്രധാന നേതൃത്വത്തെയും കാണുന്നു
പ്രധാനമന്ത്രി ശ്രീ നരേന്ദ്ര മോദി ഗോൾഡ്മാൻ സാക്സിന്റെ ബോർഡുമായും പ്രധാന നേതൃത്വവുമായും കൂടിക്കാഴ്ച്ച നടത്തി .
പ്രധാനമന്ത്രി ട്വീറ്റ് ചെയ്തു:
" ഗോൾഡ്മാൻ സാക്സിന്റെ ബോർഡ് അംഗങ്ങളുമായും പ്രധാന നേതൃത്വവുമായും ഫലപ്രദമായ ചർച്ച നടത്തി. സമീപകാല പരിഷ്കാരങ്ങളും അനുകൂലമായ ബിസിനസ്സ് അന്തരീക്ഷവും ഊർജം പകരുന്ന ഇന്ത്യയുടെ വളർച്ചയ്ക്കുള്ള വിപുലമായ സാധ്യതകൾ എടുത്തുപറഞ്ഞു. ആഗോള സ്ഥാപനങ്ങൾക്ക് ഇന്ത്യ എങ്ങനെ നിരവധി അവസരങ്ങൾ വാഗ്ദാനം ചെയ്യുന്നു എന്നതിനെക്കുറിച്ചും സംസാരിച്ചു."
.
Had a fruitful discussion with the members of the Board and key leadership of @GoldmanSachs. Highlighted India's vast potential for growth, fuelled by recent reforms and a conducive business environment. Also spoke of how India's offers several opportunities for global firms. pic.twitter.com/9LlLkcUiO0
— Narendra Modi  June 28, 2023
പ്രധാനമന്ത്രിയുടെ ഓഫീസ്
റിപ്പബ്ലിക് ദിനാഘോഷങ്ങളിൽ പങ്കെടുത്തതിന് പ്രധാനമന്ത്രി പ്രസിഡന്റ് അബ്ദുൽ ഫത്താഹ് എൽ-സിസിയോട് നന്ദി പറഞ്ഞു
ഈ വർഷത്തെ റിപ്പബ്ലിക് ദിനാഘോഷങ്ങളിൽ പങ്കെടുത്തതിന് അറബ് റിപ്പബ്ലിക് ഓഫ് ഈജിപ്തിന്റെ പ്രസിഡന്റ് അബ്ദുൽ ഫത്താഹ് എൽ-സിസിയോട് പ്രധാനമന്ത്രി ശ്രീ നരേന്ദ്ര മോദി നന്ദി പറഞ്ഞു. ഇന്ത്യയുടെ 74-ാമത് റിപ്പബ്ലിക് ദിനത്തിൽ പ്രസിഡന്റ് സിസി മുഖ്യാതിഥിയായിരുന്നു.
പ്രധാനമന്ത്രി ട്വീറ്റ് ചെയ്തു:
"ഈ വർഷത്തെ റിപ്പബ്ലിക് ദിനാഘോഷങ്ങളിലെ മഹനീയ സാന്നിധ്യത്തിന് ഞാൻ പ്രസിഡന്റ്
അബ്ദുൽ ഫത്താഹ് എൽ-സിസിയോട് നന്ദിയുള്ളവനാണ് ."
ഉപരാഷ്ട്രപതിയുടെ കാര്യാലയം
കഠിനാധ്വാനത്തിലൂടെ ലക്ഷ്യങ്ങൾ നേടിയെടുക്കാൻ ഒളിമ്പ്യൻമാരിൽ നിന്ന് പ്രചോദനം ഉൾക്കൊള്ളാൻ യുവാക്കളോട് ഉപരാഷ്ട്രപതിയുടെ ആഹ്വാനം .
ന്യൂഡൽഹി, ആഗസ്റ്റ് 25,2021
മെഡൽ നേട്ടത്തിലൂടെ രാജ്യത്തിന് അഭിമാനം സമ്മാനിക്കുക മാത്രമല്ല വിവിധ കായിക ഇനങ്ങളിൽ വ്യാപകമായ താൽപ്പര്യം ജനിപ്പിക്കുന്നതിലും വിജയിച്ച ഒളിമ്പ്യൻമാരിൽ നിന്ന് പ്രചോദനം ഉൾക്കൊള്ളാൻ ഉപരാഷ്ട്രപതി ശ്രീ എം വെങ്കയ്യ നായിഡു യുവാക്കളോട് ആഹ്വാനം ചെയ്തു .
ക്ലാസ് മുറികളിലും മൈതാനങ്ങളിലും തുല്യ സമയം ചെലവഴിക്കാൻ വിദ്യാർത്ഥികളെ അനുവദിക്കണമെന്ന് ശിവാജി കോളേജിന്റെ വജ്രജൂബിലി അനുസ്മരണത്തിന്റെ സമാപന ചടങ്ങിൽ സംസാരിക്കവെ ഉപരാഷ്ട്രപതി പറഞ്ഞു.
കായികരംഗത്തെ പങ്കാളിത്തം ആത്മവിശ്വാസം , സംഘമനോഭാവം എന്നിവ വർദ്ധിപ്പിക്കുമെന്നും ശാരീരിക ക്ഷമത മെച്ചപ്പെടുത്തുമെന്നും അദ്ദേഹം പറഞ്ഞു. കൂടാതെ, ജീവിതശൈലീ രോഗങ്ങൾ വർദ്ധിക്കുന്നതിനെ ചെറുക്കാൻ ഇത് പ്രധാനമാണെന്ന് അദ്ദേഹം കൂട്ടിച്ചേർത്തു .
ഗുണനിലവാരമുള്ള വിദ്യാഭ്യാസം നൽകുന്നതോടൊപ്പം, ബുദ്ധിമുട്ടുള്ള സാഹചര്യങ്ങളെ ധൈര്യത്തോടെയും സമചിത്തതയോടെയും നേരിടാനുള്ള കഴിവും നമ്മുടെ അധ്യാപകർ വിദ്യാർത്ഥികളിൽ വളർത്തിയെടുക്കണമെന്ന് ഉപരാഷ്ട്രപതി പറഞ്ഞു. വിദ്യാർത്ഥികൾ നേരിടുന്ന വൈകാരിക സമ്മർദ്ദത്തെക്കുറിച്ച്,പ്രത്യേകിച്ച് പകർച്ചവ്യാധിയുടെ പശ്ചാത്തലത്തിൽ, വിദ്യാഭ്യാസ സ്ഥാപനങ്ങൾ പ്രത്യേക ശ്രദ്ധ നൽകണമെന്ന് അദ്ദേഹം ഊന്നിപ്പറഞ്ഞു.
IE/SKY
(Visitor Counter : 121